Poliţiştii de investigaţii criminale din cadrul Poliţiei Municipiului Buzău au reţinut pentru 24 de ore un bărbat de 53 de ani, din Buzău pentru săvârşirea infracţiunii de violenţă în familie.
Din cercetările efectuate s-a stabilit că, în seara de 15 martie, bănuitul, în urma unor discuţii în contradictoriu cu concubina sa, o buzoiancă de 42 de ani, ar fi agresat-o fizic.
Potrivit unor surse apropriate anchetei după ce bărbatul ar fi agresat-o pe femeie ar fi părăsit apartamentul încuind-o în casă. Pentru a scăpa, femeia ar fi sărit de pe balconul apartamentului situat la etajul 4 pe o terasă aflata la primul etaj al blocului unde locuia. În urma gestului său femeia a fost rănită şi a ajuns la spital pentru îngrijiri medicale.
Poliţiştii au întocmit un dosar penal pe numele bărbatului sub aspectul săvârşirii infracţiunii de violenţă în familie iar pe numele agresorului a fost emis un ordin de protecţie provizoriu.
Faţă de el nu a fost dispusă nicio măsură preventivă, fiind în continuare cercetat în stare de libertate.